**1.súťažná úloha:**
*Otázka č.1a – Koľko dodávaného rastlinného materiálu môžem použiť?*

Všetok dodaný rastlinný materiál treba použiť.

*Otázka č.1b - Mám používať len kvety zo záhrady?*

Dôležité v kompozícii je používať iba sortiment vonkajších záhradných rastlín jesenného charakteru. Používanie exotických rastlín je zakázané!

*Otázka č.1c - Ako mám vnímať rozdiel medzi spomienkovým a smútočným vencom?*

Spomienkový veniec slúži na pripomenutie si osôb, s ktorými sme mali osobný alebo formálny vzťah (členovia rodiny, priatelia, osobnosti verejného politického a kultúrneho života). Dekorovať pietne miesto môžeme počas celého roka. Materiálové zloženie môže odrážať náš vzťah k osobe, na ktorú spomíname. Súťažiaci pri výbere materiálu musí rešpektovať zadanie „ Spomienkový veniec – plný vôní jesennej záhrady.“

Smútočný veniec je určený na pohreb a jeho materiálové zloženie pozostáva väčšinou z rezaných kvetov, ktoré môžu mať aj veľmi krátku trvanlivosť.

*Otázka č.1d – Musí to byť spomienkový veniec na hrob?*

Nemusí, môže byť použitý na aj na pietne miesto.

*Otázka č.1e - Môžem podložku OASIS technicky upraviť (orezať, rozpoliť)?*
Podložku OASIS nie je možné technicky upraviť.

*Otázka č.1f - Môžem si vopred technicky pripraviť suchý rastlinný materiál?*
Nie je možné mať technicky pripravený suchý rastlinný materiál.

*Otázka č.1g – Je možné si predpripraviť stonku kvetu zarezaním na potrebnú veľkosť?*

Nie je možne.

**2.súťažná úloha:**
*Otázka č.2a - Môže byť aj typ kytice biedermeier?*Môže byť.

*Otázka č.2b - Môžem urobiť aj dekoráciu alebo prízdobu?*

Nie, súťažiaci musí vytvoriť kyticu. Výsledná práca musí mať jednoznačne viditeľný úväzok, pri technike vypichovaním svadobný držiak.

*Otázka č.2c - Čo sa stane, ak použijem kvety nie z nášho podnebia?*

Súťažiaci budú penalizovaní trestnými bodmi technickou komisiou.

*Otázka č.2d - Guľovitý tvar, rozumiete guľu alebo polguľu?*

Oba tvary môžu byť.

*Otázka č.2e - Ako má byť začistený úväzok na kytici?*

Úväzok musí byť začistený technicky tak, aby nepoškodil šaty ani ruku nevesty. Zároveň musí spĺňať určité estetické hodnoty. Na začistenie môžeme použiť rôzne priliehavé pásky, ktoré by sme mali následne omotať dekoračným materiálom ako sú stuha, špagát, látka, ....

**3.súťažná úloha:**
*Otázka č.3a - Ak budem mať bazén na trávniku, po 5 dňoch bude trávnik žltý. Bude to chápané ako poškodenie trávnika?*

Nie, nebude.

*Otázka č.3b - Môžem použiť aj suchý rastlinný materiál?*

Samozrejme, súťažiaci môže použiť aj suchý rastlinný materiál. Živý rastlinný materiál by mal však prevládať.

*Otázka č.3c – Koľko percent máju dominovať sezónne kvety vo výslednej kompozícii?*

2/3 z výslednej kompozícii.

Rekvizity nemusia byť funkčné.